## El Teatre Principal de Castelló presenta l’espectacle de dansa contemporània ‘Prometeo’

*** La peça, que es podrà vore el dissabte 7 de juny, adapta un clàssic de la mitologia grega amb un llenguatge i estètica contemporània
* *Prometeo* és una producció de Les Arts en coproducció amb OtraDanza, IVC - Dansa València, Auditorio de Tenerife i Centro Danza Matadero de Madrid**

El Teatre Principal de Castelló, espai de l’Institut Valencià de Cultura, presenta el dissabte 7 de juny, a les 19:00 hores, l’espectacle de dansa contemporània *Prometeo*.

La companyia OtraDanza aborda el clàssic de la mitologia grega des d’un llenguatge i estètica contemporanis propis del treball de la directora i coreògrafa Asun Noales.

Set ballarins pujaran a l’escenari del Principal de Castelló per a donar forma a *Prometeo*. Una proposta que presenta un llenguatge plàstic nou amb la poètica visual i dramatúrgia pròpia que respecta l’essència del mite original. La peça convida a reflexionar sobre les veus dissidents i en lluita davant del poder hegemònic.

L’obra està dirigida per Asun Noales, fundadora d’OtraDanza, i interpretada per Rosanna Freda, Abián Hernández, Seth Buckley, Elena Nielsen, Salvador Rocher, Giulia Finardi i Joel Mesa.

La companyia OtraDanza ha fet nombroses gires nacionals i internacionals, traspassant continents amb un ampli repertori coreogràfic de diversos formats escènics. A més, combina l’activitat creativa amb períodes d’investigació, un camí pedagògic amb més de 20 anys d’experiència a través dels programes de formació professional.

*Prometeo* és una producció del Palau de les Arts Reina Sofia en coproducció amb OtraDanza, IVC - Festival Dansa València, l’Auditori de Tenerife i Centro Danza Matader de Madrid

Més informació i venda d’entrades en taquilla i en la [web de l’IVC](https://ivc.gva.es/es/ivc/programacion-ivc/prometeo-cs).

Fecha: 06/06/2025